Tolong jelaskan mengenai Kereta kebal tentera Jepun dalam bahasa melayu

Rencana ini mengenai sejarah kereta kebal Tentera Jepun. Perang Dunia Pertama memantapkan kesahihan konsep kereta kebal. Selepas perang, banyak negara perlu memiliki kereta kebal, tetapi hanya sedikit yang memiliki sumber pengilangan bagi mereka dan membinanya. Semasa dan selepas Perang Dunia Pertama, Britain dan Perancis merupakan peneraju dalam reka bentuk kereta kebal, yang biasanya diikuti oleh negara lain yang mengambil reka bentuk meeka. Negara Jepun berminat dengan kereta kebal dan mendapatkan beberapa reka bentuk asing dan membinanya sendiri. Reka bentuk yang dibina adalah kereta kebal ringan yang digunakan oleh Jepun di China pada pertengahan 30-an terhadap infantri penentang dalam kempen di Manchuria dan lain-lain di China, kerana Tentera revolusi Kebangsaan China hanya memiliki tiga battalion kereta kebal terdiri dari kereta kebal eksport Vickers, Kereta kebal ringan PzKpfw I Jerman, dan kereta kebal kecil CV33 Itali. untuk menentang mereka. Disebabkan Tentera Imperial Jepun menekankan infantri dengan mengenepikan cawangan lain, pembangunan kenderaan berperisai dan penggunaannya terencat; pertukaran kepada rekabentuk dengan perisai lebih berat dan meriam lebih besar bagi menentang kereta kebal lebih besar pihak berikat tiba terlalu lewat bagi Jepun untuk menggunakan kereta kebal lebih baik di medan perang.

Selepas Perang Dunia Kedua, Supreme Commander of the Allied Powers melucutkan kesemua pengilang tentera dan kemudahan pembangunan di Jepun, menyebabkan Jepun kehilangan asas teknologi yang diperlukan bagi membina kereta kebal dan kenderaa berperisai yang lain. Bagaimanapun, akibat meletusnya Perang Korea, SCAP memerintah Jepun untuk mengangkat senjata semula, membentuk Pasukan Pertahanan Darat Jepun dan membekalkan kereta kebal M4 Sherman (“M4A3E8 Sherman”) dan kereta kebal M24 Chaffee. Bagi pelbagai sebab, termasuk kelusuhan kereta kebal dalam perkhidmatan Pasukan Pertahanan Darat Jepun  ketika itu, pada tahun 1954 Pasukan Pertahanan Darat Jepun diberi pilihan samaada membeli kereta kebal M46 Patton Amerika yang baru dibina dan kemudiannya kereta kebal M47 Patton atau membangunkan Kereta kebal Tempur Utamanya sendiri (“Main Battle Tank – MBT”). Pasukan Pertahanan Darat Jepun memutuskan untuk membina kereta kebalnya sendiri, yang menghasilkan pembangunan barisan kereta kebal moden Jepun masa kini yang dibina oleh Industri Berat Mitsubishi (“Mitsubishi Heavy Industries”).

Perkembangan yang mempengaruhi reka bentuk kereta kebal Jepun

Tentera Imperial Jepun tidak memiliki kereta kebalnya sendiri semasa Perang Dunia Pertama, dengan itu pada mulanya ia bermula dengan pembelian beberapa kereta kebal moden untuk tujuan penilaian semasa Perang Dunia Pertama, dan kemudiannya mula mereka reka bentuknya sendiri. Pihak Jepun tidak menerima sepenunya kereta kebal, kerana ia tidak memiliki tradisi tentera berkuda seperti negara lain yang membangunkan kereta kebal miliki. Dalam tradisi Jepun, tentera berkuda digunakan bagi peninjauan di desa bergunung ganang, jadi dengan itu reka bentuknya terhad kepada peranan kereta kebal menyokong infantri. Dengan buah fikiran dari reka bentuk Eropah, program kereta kebal Jepun dan pembangunan kereta kebal yang banyak membantu kempen mereka di China sebelum Perang Pasifik. Mereka memperkenalkan banyak ciptaan inovasi ketika mereka membina reka bentuk mereka sendiri, termasuk sistem gantungan bell-crank, merupakan peneraju bagi kereka kebal afimbia, dan penggunaan enjin disel yang sukar terbakar berbanding enjin petrol yang sedang digunakan pada masa itu.

Sistem penamaan bagi kereta kebal

Sistem Jepun bagi menamakan kereta kebal kelihatannya sukar bagi orang Barat, sungguhpun ia agak logik. Sebagaimana semua senjata, tahun pengenalan merupakan criteria pertama. Tahun itu dikira berdasarkan sejarah takwim Jepun, bermula 660 tahun SM. Kereta kebal Type 92 dengan itu diperkenalkan pada 1932, tahun 2592 dalam kalender Jepun (hanya dua nombor terakhir dikira). masalahnya di sini adalah beberapa senjata atau kereta kebal mungkin diperkenalkan pada tahun yang sama. Orang Jepun menggunakan ideogram bagi membezakan lebih lanjut pelbagai senjata tersebut. Ideogram "Chi" bererti kereta kebal serdahana, "Te" kereta kebal kecil; "Ke" meriam penyerang, "Ho" meriam gerak sendiri, "Ka" kereta kebal afimbia. Terdapat ideogram kedua bagi membezakan model. Type 97 Chi-Ha merupakan kereta kebal serdahana yang diperkenalkan pada 1937, Type 2 Ke-To merupakan kereta kebal ringan yang diperkenalkan pada tahun 1942. Kadang-kala terdapat nama awalan (“surname”) bagi menyokong atau menggantikan ideogram. "Type 97 Shinhoto Chi-Ha" merupakan variasi bagi kereta kebal serdahana Chi-Ha dengan turret baru (erti perkataan Shinhoto). Type 95 memiliki nama awalan (“surname”) "Ha-Go" diberikan oleh pembina kereta kebal.